  Туспуктэм: Иван Коновалов Наталия Сильвестрова 0+ 5-тӥ инвожое Ижкарын «Музыка летом» фестивалез усьтӥзы. Карысь Шор карлудэ кык сюрслэсь трос адями крезьгур кылзӥськыны люкаськиз. Со сярысь улосвыл тӧролэн но кивалтэтлэн пресс-службазы ивортӥз. Удмуртиысь кун симфони оркестр Николай Роготневлэн кивалтэмез улсын Чайковскийлэсь, Моцартлэсь, Штрауслэсь, Брамслэсь ужъёссэс быдэстӥз. Оглом 18 концерт ортчытыны чакламын. Артистъёс, Ижкарын сяна, мукет каръёсын нокалыклы мылкыд сётозы. Фестиваль нырысьсэ 2015-тӥ арын ортчиз. Туэ со тямысэтӥзэ радъяське. Тодэ вайытом, 7-9 пӧсьтолэзе Ижкарын но Воткаын Искусствоосъя «П. И. Чайковскийлэн вордскем шаераз» («На Родине П. И. Чайковского») 66-тӥез фестиваль ортчоз. Фестивалез Удмуртилэн шоркараз Антон Беляев но Therr Maitz группа усьтозы.  Тегъёс: крезьгур фестиваль Удмуртия Ижкар  